**Avtale om terapi**

**Terapeuten**

Vikram Kolmannskog,

medlem av Norsk Gestaltterapeut Forening (MNGF).

**Pris og fakturering**

850 kr/60 minutter for individualterapi.

1100 kr/60 minutter for parterapi.

I tillegg kommer 25 % mva.

Timer må avbestilles senest 24 timer før.

Klienten får faktura på epost mot slutten av hver måned.

**Tilgjengelighet**

Terapeuten tilbyr timer på mandager.

Terapeuten bor deler av året utenlands, særlig på vinteren. Terapeuten forsøker å informere om lengre fravær og utilgjengelighet på forhånd.

**Taushetsplikt**

Terapeuten opptrer lojalt i forhold til klienten og overholder taushetsplikten. Taushetsplikten gjelder også i forbindelse med veiledning og etter at terapien er avsluttet. Bare klienten kan gi samtykke til at opplysninger undergitt taushet kan gis til andre. Det finnes lovbestemte unntak fra taushetsplikten, herunder straffelovens § 139.

**Journal**

Terapeuten skriver journal etter hver time som lagres på sikkert vis. Se egen personvernerklæring på siden ”Terapi” på www.Vikram.no

**Personvern**

Se egen personvernerklæring på siden ”Terapi” på www.Vikram.no

**Etiske Prinsipper og klageordning**

Norsk Gestaltterapeut Forenings medlemmer (MNGF) er forpliktet til å utøve sin virksomhet i henhold til ”Etiske prinsipper for gestaltterapeuter” og til de lover, forskrifter og regler som til enhver tid gjelder. Dersom klienten mener at gestaltterapeuten har opptrådt på en uetisk måte kan klienten klage til Norsk Gestaltterapeut Forening. Besøk Norsk Gestaltterapeut Forenings nettside www.ngfo.no for utfyllende informasjon.

Det kan ikke gis noen garanti for at ønsket endring vil skje og at personlige mål oppnås. Endring og måloppnåelse vil i stor grad også avhenge av egen innsats i og utenfor terapi.

Klienten har hatt anledning til å stille spørsmål og få svar fra terapeuten vedrørende informasjonen og erklæringen. Ved å skrive under på denne erklæringen gir klienten sitt informerte og frie samtykke til å gå i terapi hos Vikram Kolmannskog på premissene som er beskrevet over, herunder det som er beskrevet i den separate personvernerklæringen.

Sted og dato:

Klientens navn:

Klientens underskrift: